דוניס אבדייאי

דוניס ג'מה אבדייאי (באלבנית: Donis Xhemë Avdijaj, נולד ב-25 באוגוסט 1996 באוסנבריק, גרמניה) הוא כדורגלן המשחק בעמדת הקשר בקבוצת TSV הארטברג מהבונדסליגה האוסטרית, כשחקן מושאל מפ.צ. ציריך.

קריירת המועדונים
לאחר שהבקיע 78 שערים ב-77 משחקים במדי הקבוצות הצעירות של שאלקה 04 צורף אבדייאי לסגל הקבוצה הבוגרת. ב-17 בספטמבר 2014 נכלל בסגל הקבוצה במשחק מול קבוצת צ'לסי במסגרת שלב הבתים של בליגת האלופות, אך לא שותף במשחק. הוא שותף במספר משחקים בקבוצת המילואים של הקבוצה, אך לא בקבוצה הבוגרת.

בינואר 2015 הושאל לקבוצת שטורם גראץ האוסטרית ל-18 חודשים. ב-21 בפברואר ערך את הופעת הבכורה במשחק רשמי, כשעלה כמחליף בדקה ה-81 במשחק נגד קבוצת וינר נוישטט. שתי דקות לאחר שנכנס למשחק בישל שער, שהעלה את הקבוצה ליתרון זמני. חודש לאחר מכן הבקיע את שער הבכורה במשחק נגד קבוצת אדמירה וואקר. בעונתו הראשונה תופקד בעיקר כשחקן באגף השמאלי. הוא השתתף ב-17 משחקים, בהם הבקיע 6 שערים.

בעונת 2015/2016 המשיך לשחק בקבוצה האוסטרית ותופקד במרכז השדה. במהלך חודש אוקטובר סבל מפציעות בירך ובמותניים, פציעות שהשביתו אותו עד לתחילת חודש פברואר. עד לסיום העונה שותף ב-25 משחקים והבקיע שלושה שערים.

לאחר סיום ההשאלה חזר אבדייאי לשאלקה. במהלך סיבוב משחקים שעשתה הקבוצה בסין כהכנה לעונה נפצע במניסקוס.

בינואר 2018 הושאל אבדיאיי לרודה ההולנדית עד לתום עונת 2017/18. בקיץ 2018 סיים אבדיאיי את החוזה בשאלקה וחתם בוילם II מליגת העל ההולנדית. בסיום העונה חתם בקבוצת טרבזונספור על חוזה לעונה אחת.

נבחרת לאומית
באוקטובר 2014 הודיע אבדייאי על סירובו לשחק בנבחרת הצעירה של גרמניה בשל רצונו לייצג את אלבניה. ב-10 בנובמבר 2016 הצטרף לסגל נבחרת קוסובו לקראת משחקה מול נבחרת טורקיה, עקב בעיות בהגשת המסמכים נמנעה ממנו ההשתתפות במשחק.

ב-24 במרץ 2017 אבדייאי ערך את הופעת הבכורה שלו בנבחרת בהפסד 2-1 ל במסגרת מוקדמות מונדיאל 2018.

קישורים חיצוניים

הערות שוליים

כדורגלנים גרמנים
כדורגלנים קוסובנים
קשרי כדורגל גרמנים
קשרי כדורגל קוסובנים
כדורגלני שאלקה 04
כדורגלני שטורם גראץ
כדורגלני רודה
כדורגלני וילם II
כדורגלני טרבזונספור
כדורגלני הארטס
כדורגלני אמן
כדורגלני א.א.ל. לימסול
כדורגלני הארטברג
כדורגלני פ.צ. ציריך
כדורגלני נבחרת קוסובו
ספורטאים זרים באוסטריה
ספורטאים זרים בהולנד
ספורטאים זרים בטורקיה
ספורטאים זרים בסקוטלנד
ספורטאים זרים בקפריסין
ספורטאים זרים בשווייץ
ספורטאים קוסובנים בטורקיה
גרמנים שנולדו ב-1996
קוסובנים שנולדו ב-1996